**A betlehemi csillag**

*Különös égi jelenségre hívták fel a napokban a csillagászok a figyelmünket.*

*„ A* Jupiter és a Szaturnusz *együttállása várható december 21-én. A látvány a Földről , hogy a két égitest alig 1 centiméterre kerül egymáshoz. Ez az együttállás utoljára majdnem 8oo éve volt látható: a két égitest valójában 643 millió kilométerre lesz egymástól, de most a téli napfordulón a Nap körüli pályájuk hasonló szakaszán tartózkodnak majd. (Wikipédia)*

Az ókori csillagászok a bolygók mozgásából próbálták megjósolni a jövő eseményeit. Jézus születésekor (ami nagy valószínűséggel i.e. 5-7-ben történt) ritka bolygó-együttállás volt látható az égen: a Jupiter és a Szaturnusz együttállása a Halak csillagképben

Megtaláltak egy ókori csillagnaptárt, amely arra az évre jósolta, hogy nagy királya fog születni a zsidóknak. A Jupitert ugyanis uralkodói jelképnek, a Szaturnuszt pedig a zsidók bolygójának tartották. (csillagászati jelentés: nagy uralkodó fog születni a zsidó népből. Lehetséges, hogy ez volt az a **különleges égi jel,** aminek hatására a napkeleti bölcsek útnak indultak, hogy megkeressék a zsidók újszülött királyát, a Megváltót.” (Székely János: Könyvek könyve)

„*Amikor a júdeai Betlehemben Heródes király idejében Jézus megszületett, bölcsek jöttek napkeletről Jeruzsálembe és kérdezősködtek: Hol van a zsidók újszülött királya? Láttuk csillagát napkeleten és eljöttünk,hogy bemutassuk neki hódolatunkat……s lám a csillag , amelyet napkeleten láttak, vezette őket, míg végre meg nem állt a hely fölött, ahol a gyermek volt…. a csillagot megpillantva nagyon megörültek. Bementek a házba, és meglátták a gyermeket anyjával. Máriával…….leborultak és hódoltak neki, majd elővették kincseiket és ajándékot adtak neki: aranyat, tömjént és mirhát……” (Máté ev.. 1-12.)*

Máté evangéliuma nem királyokat, hanem bölcseket említ. **Mit jelent a bölcsesség?**

Abban az időben tanulni és tudományokat megismerni, csak a gazdag emberek tudtak. Valószínű ezért is, és ajándékaikból következtetve, hogy magas rangú emberek voltak.

De miért nevezi a Biblia bölcsnek őket? A tudás, a tudományok ismerete nem egyenlő a bölcsességgel. „A bölcsesség kezdete, az Isten félelme….”-írja a Biblia.

**A bölcsesség** több mint a tudás. Bölcs az, aki tudja, hogy mi a fontos és mi a kevésbé fontos, mi a helyes és mi a helytelen és meg tudja különböztetni mi jó és mi a rossz. Alázattal párosul, nem hivalkodik, szerény és elismeri, hogy van nála nagyobb és bölcsebb.

Képes hódolattal lélekben meghajolni a leghatalmasabb, a legtisztább, a legjobb előtt: Isten előtt. Elfogadja Isten akaratát, megjelenését kisgyermek képében…. akkor is, ha nem egészen érhető számára a megtestesülés és annak körülményei.

Mikor ebben az évben felnézünk az égre ,hogy keressük ezt a különös égi jelenséget, a vajon „követnénk-e ezt a csillagot?” Vajon most is jelként fogjuk fel, amely lélekben elvezet a Gyermek-Jézushoz?

Most is vannak jelek az életünkben - amelyekre, ha imádságos lelkülettel figyelünk – mutatják az utat lélekben, mi lehet Isten akarata és mi nem az? Vannak olyan jelek, melyek lezárják az utat előttünk és vannak amelyek Isten útjára terelnek. Isten nem hagy útmutatás nélkül bennünket ma sem ,de a Vele való szoros kapcsolatban fedezhetők ezek fel.

Annyi hamis fény és csillogás vesz körül minket. Az erős lámpafények, a tévé ,a számítógép fényei, a szenvedélyek bódító csillogása vajon nem tompítják-e el a szemünket, hogy az igazi Világosságot észrevegyük? Felkészült lélekkel várjuk azt, Aki már eljött? Hogy befogadjuk Őt a lelkünkbe?

Imádság

1.Krisztus, te vagy a világ világossága. Aki téged követ, nem jár többé sötétségben, hanem övé lesz az élet világossága.

2. Vágyom a te világosságodra, vágyom az egyetlen, igazi fényre, mely öröktől fogva született.

3.Ne engedd Uram, hogy hamis fényeket kövessek. Ne engedd, hogy elnyomjalak magamban.

(Kollmann Andrea)